«Հոգեբան Բենջամին Լիբետը օգտագործել է էլեկտրաէֆենտալագրությունը ցույց տալու համար, որ ուղեղի կորտերի շարժիչային կենտրոնների ակտիվությունը կարող է ամրագրվել 300 միլիվայրկյան առաջ մինչև մարդը կզգա, որ նա որոշել է տեղաշարժվել։ Մեկ այլ լաբորատորիա շարունակեց նրա աշխատանքը օգտագործելով մագնիսական ռեզոնանսային տոմոգրաֆիան։ Մարդկանց խնդրում էին սեղմել կոճակներից մեկը, իսկ իրենք այդ ընթացքում հետևում էին էկրանին պատահական հաջորդականությամբ հայտնվող տառերին։ Կոճակներից որևէ մեկը սեղմելու որոշումը կայացնելիս այդ մարդիկ հայտնում էին, թե որ տառն են տեսնում այդ պահին։ Փորձարկուները պարզեցին, որ գիտակցված որոշում կայացնելուց 7-10 վայրկյան առաջ մասնակիցների ուղեղի երկու որոշակի հատվածներ արդեն պարունակում էին ինֆորմացիան, թե որ կոճակն են նրանք սեղմելու։ Հետագա փորձերը, որոնց ընթացքում գրանցվում էր գլխուղեղի կեղևի ակտիվությունը, ցույց տվեցին, որ մոտ 256 նեյրոնների ակտիվության մասին տվյալները բավարար են 80 տոկոս ճշգրտությամբ կանխատեսելու մարդու ձեռքը կամ ոտքը շարժելու որոշումը՝ այն այդ մարդուն հայտնի դառնալուց 700 միլիվայրկյան առաջ։